CELEX: 62016CN0155
Language: hr
Date: 2016-03-16 00:00:00
Title: Predmet C-155/16: Zahtjev za prethodnu odluku koji je 16. ožujka 2016. uputio Cour de cassation (Francuska) – Sarval Sud-Est SAS, Siffda Bretagne SAS, Siffda Centre SAS, Siram SARL, Francisque Gay, Patrick Legras de Grandcourt protiv Association ATM Porc, Association ATM Avicole, Association ATM équidés Angee, Association ATM éleveurs de ruminants, Association ATM lapins Clipp, Association ATM palmipèdes gras – Cifog, Association ATM ponte – CNPO, Atemax France, Monnard Jura SNC, Fédération nationale bovine (FNB), Fédération nationale porcine

6.6.2016   
            
            
               HR
            
            
               Službeni list Europske unije
            
            
               C 200/9
            
         Zahtjev za prethodnu odluku koji je 16. ožujka 2016. uputio Cour de cassation (Francuska) – Sarval Sud-Est SAS, Siffda Bretagne SAS, Siffda Centre SAS, Siram SARL, Francisque Gay, Patrick Legras de Grandcourt protiv Association ATM Porc, Association ATM Avicole, Association ATM équidés Angee, Association ATM éleveurs de ruminants, Association ATM lapins Clipp, Association ATM palmipèdes gras – Cifog, Association ATM ponte – CNPO, Atemax France, Monnard Jura SNC, Fédération nationale bovine (FNB), Fédération nationale porcine
   (Predmet C-155/16)
   (2016/C 200/14)
   Jezik postupka: francuski
   
      Sud koji je uputio zahtjev
   
   Cour de cassation
   
      Stranke glavnog postupka
   
   
      Tužitelji: Sarval Sud-Est SAS, Siffda Bretagne SAS, Siffda Centre SAS, Siram SARL, Francisque Gay, Patrick Legras de Grandcourt
   
      Tuženici: Association ATM Porc, Association ATM Avicole, Association ATM équidés Angee, Association ATM éleveurs de ruminants, Association ATM lapins Clipp, Association ATM palmipèdes gras – Cifog, Association ATM ponte – CNPO, Atemax France, Monnard Jura SNC, Fédération nationale bovine (FNB), Fédération nationale porcine
   
      Prethodna pitanja
   
   
               1.
            
            
               Treba li članak 1. Direktive 2004/18/EZ Europskog parlamenta i Vijeća od 31. ožujka 2004. o usklađivanju postupaka za sklapanje ugovora o javnim radovima, ugovora o javnoj nabavi robe te ugovora o javnim uslugama (1), tumačiti na način da udruženja privatnog prava, koja su uspostavile mjerodavne profesionalne organizacije radi sklapanja ugovorâ o izvršenju usluga uklanjanja životinjskih lešina i otpada životinjskog podrijetla, koje financiraju članovi tih organizacija koji u tu svrhu plaćaju doprinose, treba smatrati tijelima javnog prava s obzirom na kriterij prema kojem takva tijela moraju biti uspostavljena posebno u svrhu zadovoljavanja potreba u općem interesu koje nisu industrijske ili komercijalne naravi?
            
         
               2.
            
            
               Treba li članak 1. prethodno navedene direktive 2004/18/EZ tumačiti na način da tako opisana udruženja, osobito ona koja naplaćuju obvezne doprinose, ispunjavaju kriterij za klasifikaciju kao tijela javnog prava, koji se odnosi na postojanje nadzora javnih tijela nad njihovim upravljanjem, kada taj gospodarski i financijski nadzor države podrazumijeva vanjski nadzor gospodarske djelatnosti i financijskog upravljanja poduzećima i tijelima koji su njime obuhvaćeni i čiji je cilj analizirati rizike i procijeniti rezultate tih poduzeća i tijela vodeći računa o imovinskim interesima države te kada, u svrhu ispunjenja svog zadatka, djelatnik zadužen za provedbu nadzora ima sve istražne ovlasti na temelju dokumenata i na terenu, kada mu je nadzirano poduzeće ili tijelo dužno dostaviti sve informacije nužne za provedbu njegovog zadatka, uključujući one koji se odnose na društva kćeri uključena u konsolidaciju, kada on može, po potrebi, zahtijevati bilo koju dodatnu informaciju, prisustvovati, u savjetodavnom svojstvu, sjednicama upravnog odbora, nadzornog odbora ili nadomjesnog tijela koje donosi odluke i odbora i komisija koje može uspostaviti, kada može nazočiti sjednicama odbora, komisija i svih savjetodavnih tijela unutar poduzeća ili tijela, kao i općim skupštinama te kada pod jednakim uvjetima kao njihovi članovi prima obavijesti o sastancima, dnevne redove i sve druge dokumente koji se moraju dostaviti prije svake sjednice?
            
         
      (1)  SL L 134, str. 114. (SL, posebno izdanje na hrvatskom jeziku, poglavlje 6., sv. 1., str. 156.)